Sanjar Tursunov ham ustidan muzdek suv quydi (VIDEO)

O`zbekiston terma jamoasi qanot yarim himoyachisi Sanjar Tursunov ham so`nggi paytlar ijtimoiy tarmoqda katta shov-shuvga aylangan xayriya xarakteriga ega ommaviy aksiyada ishtirok etdi.
Ukrainaning  “Vorskla” klubi futbolchisi ustidan muzdek suv quyilgan video tasvirni Instagram’dagi sahifasiga joyladi.
Shuningdek, Sanjar Tursunov estafetani Toshkentning “Lokomotiv” klubi futbolchilari Sadriddin Abdullaev va Farhod Tojievga berdi. Navbat endi Toshkent klubi futbolchilariga etib keldi.
Eslatib o`tamiz, bir necha kun avval Moskvaning “Lokomotiv” klubi himoyachisi  Vitaliy Denisov ushbu aksiyada ishtirok etgandi.